JohanHeinsen/ENO huggingface dataset:
Viborger Samler, 1814-10-08
Ogsaa i Berlin er nu oprettet et Bibelselskab.
Viborger Samler, 1814-10-08
Leipzigermessen tegner meget godt; en Mængde fremmede Kjøbmænd havde allerede d. 23de f. M. indfundet sig, og deriblandt især Engelsk og Franskmænd, polske Jøder og Græker fra Wallachiet og Moldau.
Viborger Samler, 1814-10-08
Da Kronprindsen af Sverig den 16de var kommen til Gothenborg, blev hele Byen om Aftenen prægtig illumineret, og den følgende Søndag gaves en stor Concert af Frimurerne, som bivaanedes af de kongelige Personer. Den 25de kom den svenske Kabinetscoureer Croulund til Hamborg fra Gothenborg, som han havde forladt den 20de. Den 26de om Aftenen reiste han igjen tilbage. Aarsagen til Jesuiternes Had imod Frimurerne læses nu i offentlige Blade, at skulle hidrøre derfra, at disse nægtede dem Jndlemmelse i Frimurerordenen, da hines blev ophævet, hvorfor Jesuiterne da oprettede den famsse Jlluminatorden der var da en Affødning af dem, og snart blev demaskeret og ligesaa berygtet som Jesuitordenen selv var.
Viborger Samler, 1814-10-08
Frankrig. 22 Kobberstikhandlere, som vare arresterede for at have solgt uanstændige Karrikaturer, ere frikjendte af det korektionelle Politi=Tribunal, Mellem Marskal Massen og Krigsministeren. samt Fyrst Talleyrand har været en meget alvorlig Rangstrid over at Man i Tilskrivterne til den Første ikke tillige havde benævnet ham Fyrste af Eflingen, og han har nu erklæret: at han herefter ingen Depesche aabner, hvis Udskrivt ikke indeholder alle hans Ærestitler.
Viborger Samler, 1814-10-08
En Dr. Anderson i Hamborg besværer sig i Aviserne over den Voldsomhed, hvormed man i Gouverneur Hogendorps Tid uden høiere Ordre fandt for godt at nedrive hans Bygning paa Gaasetorvet, der var saa betydelig, at den indbragte ham 4000 Mkl. i aarlig Huusleie. Man vilde ikke engang tillade ham at tage en Splint af hans eget Huus, hvilken Mishandling - tilføier han - var mig dobbelt smertelig, da Man alt i Forveien havde forvandlet mit franske Skuespilhuus til en Kaserne, min prægtige Apollosal til et Hospital og mit skjønne Lyststed til en Askehob.
Viborger Samler, 1814-10-08
Jndenlandske Tidender. (Af Statstid., fyenske o. a. d. Aviser.)
Viborger Samler, 1814-10-08
Kjøbenhavns Børs den 4de October. Cours. Hamb. 2 M. 500, a vista 5087. London, 2 M. 20 Rbd. - Spec. 510. - Specier solgtes til 302, Rbmk., for Commiteesedler blev givet 64 1/2 pr. 100.
Viborger Samler, 1814-10-08
Det har allernaadigst behaget Hs. Majestæt Kongen, ved en ny Fundats af 28 Juli d. A. at tillægge det Kongelige Maler-, Billedhugger- og Bygnings=Akademie Navn af det Kongelige Akademie for de skjønne Kunster i Kjøbenhavn, og derhos ikke allene at stadfæste de Akademiet forhen givne Rettigheder og Beenaadninger, men endog at forunde det flere og større, for destomere at betrygge dets Varighed og fremme dets Hæder og Tarv. Nogle enkelte Artikler af Fundatsen ere foreløbig bekjendtgjorte. J følge samme skal enhver Lærling, som søger Frihaandtegningsskolerne, Ornamentskolerne og første Architecturskole, til Lysning, Varme, Bøger og Kunstsager, m. v. erlægge en Betaling af i det Høieste 12 Rbd. S.V. aarlig. For mindre Formuende kan denne Betaling, nedsættes, og alle Lærredrenge ved Haandværkerne, som tjene for Kost og Klæder uden Løn, saavelsom Lærling fra Holmens Konstructionsskole skulle være aldeles fritagne for Betaling. Saasnart Nogen, i hvo det er, gaaer over til Modelskolen eller til anden Architecturskole, ophører Betaling, og fra den Tid af gives al Underviisning og Leilighed til Øvelse frit. Kjøbmand Frants Holmi Aalborg og efterfølgende Eiere af hans Gaard er det, i Betragtning af endeel fuldførte Indretninger og Forbedringer ved Aalborg Færgevæsen, tilladt, i 20 Aar at oppebære Broepenge af alle dem, der benytte sig af Færgefarten imellem Aalborg, og Nørresundbye.
Viborger Samler, 1814-10-08
Kjøbmand Philipsens Kone i Kiøbenhavn blev i Onsdags forløst med 3 vel abte Børn, hvoraf en Dreng og to Piger. Moderen og Børnene befinder sig vel Danmark tabte for endeel Aar siden en af sine virksomste og retskafneste Embedsmænd, da Hædersmanden Friderich Buchwald, Storkors af Dannebrogsordenen og Kammerherre, tyede til det sydlige Frankrig for sit Helbreds Skyld, efter at have nedlagt sit, til saa megen Gavn for Fyen, førte Embede som Stiftbefalingsmand. Som det altid gaaer, indsaae ogsaa der de Fleste, først efter hans Bortgang, hvormeget Fyens Stift tabte da han forlod det. Nu er han for Danmark aldeles tabt, da han den 5te f.M. paa sit lille Landsted ved Luca i Jtalien, efter endeel smertelige Lidelser endte sit daadfulde Liv i sit 67de Aar.
Viborger Samler, 1814-10-08
Viborg. J Torsdags Nat i forrige Uge begyndte her og i Omegnen den usædvanlige Varme at endes med Torden og stærk Regn, hvorpaa fulgte stærk Kulde og Nattefrost. Endnu i Nat har man havt stærk Torden og Lynild og Regnbyger, der have forandret Temperaturen til Vinterens.
Viborger Samler, 1814-10-08
Bekiendtgiørelser. De respective Arvinger efter afgangne Hr. Christen Bjørn, forhen Sognepræst for Bedsted og Gruurup, i Hassing Herred, Thisted Amt, tilkjendegives herved: at 30te Dags Mødet i Boet, holdes i Bedsted, Præstegaard den 22de dennes, Kl. 10 Formiddag. Westergaard i Wisbye, den 1ste October 1814. Lauritz Høier. Herredsfoged og Skifteforvalter.
Viborger Samler, 1814-10-08
Efter Øvrighedens befaling, bliver holdt i Staarup Mølle, Licitation Fredagen d. 16 Octbr. Kl. 11 slet, over 3 Broers Jstandsættelse paa Vasen imellem Dommerbye og Høislev Marker. Skive, d. 5te Octbr. 1814. H. Møller.
Viborger Samler, 1814-10-08
Den i disse Aviser No. 77 etc. averterede Auction, over Laurs Kræmers udlagte Gaard i Rind, d. 19. Octbr., tilbagekaldes herved. Viborg, d. 4de Octbr. 1814. Dinesen. Natten mellem 3die og 4de denne Maaned, har Skarns Mennesker slaget et Vinduesrude i Sykker, oplukket Vinduer, og gaaet ind i min Kramboed, og derudi bortstiaalet fra mig Underskrevne: 2de danske Dukater, 8 Stkr. danske Specier, 16 Stkr. danske Kroner, 1 Stkr. paa 1/2 Rd., 4 Stkr. 2 Markstykker, 28 Stkr. 24 Skillinger, 1 Stkr. paa 1/4 Krone, 100 Stkr. smaae 8te Skillinger, 31 Stkr. 15 Skillinger, 40 Stkr. 10 Skillingstykker, 28 Stkr. 4 Skillingstykker, 14 Stkr. 1 Skillingsstykker, og af en Blik Sparbøsse, omtrent 8 Rd. i 2 Skillingsstykker, endvidere som laae udi min Tegnebog, 650 Rd. danske Bankosedler, tilligemed endeel Beviser og Regninger fra Aalborg og Ringkjøbing, samt mit Borgerskabs brev, og andre Skjøder og Qvitteringer, som ikke alt kan erindres, derforuden bemeldte store Tegnebog; videre er bortstiaale: 6 Stkr. bruune med hvid Ramme nye Silketørklæder, 40 Stkr. med gren, guul og rødt trykket Sirtses Tørklæder, 45 Stkr. rød og blaaetaulered ditto, 2 Stkr. brugte brune Silketørklæder, en Moselins Tørklæde, blaae rød og guul, en fiin hvid dito, en kort blaae Klædes Mandskjortel med blanke gul Knapper i, een mindre blaae ditto med Cammelhaars Knapper i, een paa sort Bund, guul, rød og blaastribet nye hjemmegjort Fruentimmerkjortel, et fiin hvid Traasloers Fruentimmer Hovedtøi med smalle Kniplinger, et Fruentimmer Underskjørt af Stoff, bruun bund, med røde gule og blaae Blomster udi, og et Sirtses Forklæde, rød og bruun med Smekke. Et Sølv Lommeuhr, med Staalkjæde og Messing Signet, en Tombaksditto med Tombakskjæde, et Nar Signet, og en Snogpande, en stor fort Træepibe med nyt Sølvbeslag paa, hvori var en lang Træe Piberør med Spidse, en nye Hørgarns Mandskjorte, og 2 1/2 smaae Ruller Skraaetobak, med formodentlig mere, som nu ikke kan savnes strax. Og da dette uhørte, og for mig saa betydelig Skade og Tab, er saa meget mere følsom, da jeg som bekjendt, er een for kort Tid, nylig i Handel kommende Mand, der har Kone og smaae uopdragne Børn, saa beder og anmoder jeg enhver Retsindig og ædeltænkende Menneskeven, som noget af bemeldte maatte forekomme, (der af mistænkelige Personer falbydes) at de ville vise mueligste Opmærksomhed og Hielp for at faae dette Tyverie opdaget; og kunde det blive mueligt, at nogen vilde, og kunde give mig Oplysning om Gierningsmændene og det bortstiaalne, da lover jeg Anmelderen en Douceur af 100 Rbd. Navneværdie. Skive, d. 6 Octbr. 1814. Mathias Gjedsted. Den paa Hovedgaarden Scheel, i Nørre-Herred, bestemte Auction over Løsøre, som var publiceret at holdes Onsdagen d. 12 Octbr. førstkommende er for mit Vedkommende frafaldt, og herved tilbagekaldes. Randers, d. 6 Octbr. 1814. J. C. Wulff. Langveile Broe, optages d. 22 Octbr. førstkommende, for at sættes under Reparation. Naar derever igjen kan blive Passage, skal blive offentliggjort. Thiele Mølle, d. 6te Octbr. 1814. Lund.
Viborger Samler, 1814-10-08
Løverdagen d. 22 Octbr. 1814 om Formiddagen Kl. 9, foretages Auction, hvorved bortsælges: Mikkel Es persens tilhørende Selveiergaard, Veismark kaldet, bestaaende af 6 Tdr. 4 Skpr. Hartkorn, med sammes, Konge- og Kirke=Korntiender, med indavlede og nedlagte Sæd. Gaarden er for faae Aar siden af nye opbygt kan endog bruges for en Familie udenfor Bondestanden. Gaardens Eiendomme er af Fælledskabet udskiftet; har god Tørvemose, som alt ligger tæt ved Gaarden. Til Gaarden kan avles omtrent 16 Læs Høe aarlig. Gaarden kan strax af Kjøberen tiltrædes, og om forlanges kan den halve Kjøbesum blive staaende i Gaarden imod Panteobligation. Saa hastig Gaarden er solgt, bliver Gaardens Besætning, bestaaende af: Bester, Fær kreature, Vogne, Plouge, Harver og endeel Gaardsredskaber, m.v. bortsolgt. Auctionen holdes og foretages i bemeldte Gaard, som er beliggende i Grinderslev Sogn, Sallingland.
Viborger Samler, 1814-10-08
Herved bekjendtgjøres, at hvor, som kan opdage en fortebruun Hoppe, stor og vel i Stand, med Fremskoe, og en lille sort Hest foruden Skoe, begge Hester ere bortløbne fra Holstebroe, d. 23 September 1814. For Opdagelsen, loves en passende Douceur, og Omkostningerne desforuden. Holstebroe, den 6te October 1814. I. F. Bye gum. Reebslagermester.
Viborger Samler, 1814-10-08
Fra mig Undertegnede, er bortgaaet her paa Marken, en hvid Koe, mærket P. paa venstre Hofte, og noget tjæret i Panden. Hvo som kan give mig Oplysning om samme, og bringe den til Veie, loves en god Douceur af Christen Ostenfeld. Viborg, den 9de October 1814.
Viborger Samler, 1814-10-08
J Thiele Mølle, kan faaes 2 fede Sviin og nogle røgede Flæskeskjænker.
Viborger Samler, 1814-10-08
Almanakker for 1815, Skrivkalendere og de nye befalede Katekiømer faaes hos Just.
Viborger Samler, 1814-10-08
God Viineddike er nu atter at faae paa Bogtrykkeriet.
Viborger Samler, 1814-10-12
Udenlandske Tidender.
Viborger Samler, 1814-10-12
(Af Altona Merkur og Hamb. Corresp.)
Viborger Samler, 1814-10-12
Petersborg d. 21de Septbr. Under 30te f. M. har Hs. M. Keiseren befalet, at der for Fremtiden, hvert Aars 25 Decbr. (Juledag) skal over hele Riget holdes en Takkefest, under Kanonernes Affyring og Klokkernes Ringning.
Viborger Samler, 1814-10-12
Denne Festdag skal i Almanakkerne kaldes "Vor Forløsers Jesu Christi Fødselsfest og Erindring om den Russiske Kirkes og det Russiske Riges Befrielse fra Overfald af Gallierne og med dem forbundne tyve Folkeslag. Herefter skulle Generalerne (Garden undtaget) ikke være Chefer for deres Regimenter; men afgive dem til den ældste Stabsofficeer i Regimentet.
Viborger Samler, 1814-10-12
General Grev Rostopschin, som for Svagelig heds Skyld blev efter Ansøgning afskediget fra Moskaus Gouvernørspost, er bleven Rigsraad.
Viborger Samler, 1814-10-12
Wien 24 og 28 Septbr. Førend Hs. M. Kongen af Danmark kom hertil, havde Hs. M. Keiseren sendt Ham General Baron Steintengesch imøde, for at melde at Hs. M. Keiseren ville modtage Kongen uden for Wien. Da Keiseren med sit glimrende Følge nærmede sig, steg Kongen af Danmark ud af sin Vogn, som og Keiseren ud af sin og begge Majestæter omarmede hverandre. Keiseren formaaede Kongen til at sidde hos sig i den aabne Chalse. Tropperne paraderede, Kanonerne løsnedes og Kongen førtes saaledes til Kei, selborgen. Strax efter Ankomsten havde Kongen, Besøg af Erkehertugerne, hvorpaa Hs. M. aflagde Besøg hos D. M. Keiseren og Keiserinden. - Omgangen imellem begge Monarker er i høieste Grad utvungen og venskabelig. Baade den 23de og 24 Septbr. spiiste D. M. Kongerne af Danmark og Würtemberg, med Hs. M. Keiseren. - Den 25de Aften havde man ganske uventet den Glæde, at see de fremmede her ankomne Monarker paa Theatret ved Karntherporten, hvor Balletten Jephyr og Flora opførtes. Foruden Hs. M. Keiserinden af Østerrig, og de to Storfyrstinder, Hertuginderne af Weimar og Oldenborg, vare der nærværende: D. M.M. Keiserne af Rusland og Østerrig, Kongerne af Preussen og Danmark, vor Kronprinds og D. K. H. Erkehertugerne. Saa uventet disse høie Tilskueres Nærværelse end var, saa uophørlig følte Tilskuerne denne Glæde i ald sin Fylde og raabde gjentagne Gange Vivat!
Viborger Samler, 1814-10-12
Det herværende Publikum har modtaget Kongen af Danmark med særegen Opmærksomhed, og er henrykt over Hs. M. Blidhed og venlige Forhold. Endskjøndt Hs. M. først kom Kl. 6 om Aftenen, besøgte Han dog samme Aften hele den Keiserlige Familie.
Viborger Samler, 1814-10-12
Den 26de aflagde D. K. H. Erkehertugerne høitideligt Besøg hos D. M. Keiseren af Rusland og Kongen af Preussen.
Viborger Samler, 1814-10-12
Hs. M. Keiserinden af Rusland kom hertil d. 27de Efterm. Kl. 2.
Viborger Samler, 1814-10-12
Hs. M. Keiserinden af Østerrig tilligemed D. M. Keiserne af Rusland og Østerrigkjørte Hs. M. imøde - Under Parade af manfoldige Tropper skeede Jndtoget, i en Kareth, hvori begge Keiserinderne ad de og Deres høie Gemaler i samme Vogn ligeoverfor. Utallig var Menneskemængden, der var Tilskuere af Jndtoget, som raabde Vivat - Den tilstrømmende Mængde Fremmede for at see ald denne Pragt, var overalt i disse Dage saa stor, at mange ikke kunne komme under Tag, men maatte ligge under aaben Himmel - Paa Heste og Forspænd er og stor Mangel - Nogle af de fremmede Monarkers Eqvipager ere komne enten paa Donau til Skibs eller med Bønderforspænd.
Viborger Samler, 1814-10-12
Enhver fremmed Monark har sin egen Ære vagt, saa at der i Hofborgen ere indrettede flere nye Vagtstuer.
Viborger Samler, 1814-10-12
Da Hs. M. Kongen af Danmark kom til Jglaupaa sin Hidreise, modtoges Han af den Keiserl. Kæmmereer og Landraad Grev Ludv. af Taaffe, i Hs. M. Keiserens Navn og ledsagedes af ham hele Provindsen igjennem.
Viborger Samler, 1814-10-12
Hs. K. H. Prinds Wilhelm af Preussen, Kongen, af Preussens Broder, er kommen her og boer paa Slottet - D. M. Kongen og Dronningen af Bayern, kom d. 28de og Storfyrst Constantin ventes - Forrige Vicekonge Prinds Engen er kommen - Fyrsten af Benevent kom Natten til den 24de. Ogsaa Hs. M. Keiserinde Marie Louiseventes, med første. Desuden ere endeel fyrstelige Herskaber af begge Kjøn indtrufne.
Viborger Samler, 1814-10-12
Ved Hoffet her er anlagt nye moderne og prægtige Livreer.
Viborger Samler, 1814-10-12
De Festligheder, som ville gives i Anledning af de høie Fremmedes Ankomst, siges at skulle være: Den 29de stort Fyrværk i Prateren (Slotshaven) derefter bliver hele Wien illumineret. - Den 30te September om Aftenen stor Galla ved Hoffet. J de første Dage af Octbr. en stor Maskerade for 10000 Personer, nogle Dage derefter en stor Folkefest i Augarten, en Fest i Schønbruun, en Concert paa Rideskolen af 700 Musikelskere. Fyrst Metternich vil give Mindefest om Slaget ved Leipzig d. 18de October. Depuden tales og om store Militærrevuer, og Balfester i Laxenburg og ved Hoffet o. s. v.
Viborger Samler, 1814-10-12
Endskjøndt der komme mange Penge i Omløb her i Staden ved denne overordentlige Leilighed; saa spaaer man dog Keiserstaden sikkrere Foodele af Kongressens Forhandlinger, end af disse Jndtægter. Ved Keiser Alexanders og Kongen af Preussens Jndtog her, vare 150 østerrigske Generaler tilstæde. Man troer Congressenaabnes den 4de October som er vor Keisers Navnedag - Paa denne Dag vil Hs. M. Keiser Frantz omgiven af alle herværende Europæiske Monarker og Fyrster i Procession begive sig til Stefanskirken og der lade sig udraabe som Tydsk og Rommersk Keiser.
Viborger Samler, 1814-10-12
Den egentlige Forhandling ved Congressen mellem Monarkerne ventes endt om 14 Dage. Keiser Alexander ventes til Dresden om 3 Uger.
Viborger Samler, 1814-10-12
Paris d. 27 Septbr. J Forgaars lod en bekjendt General sig see i Slottets Forgemak og blev anmodet om, at forføie sig bort. Da han ikke lod tilbøielig dertil, erklærede Kongen, at han hellere ville blive fra Kirke, end gaae igjennem det Værelse, hvor denne General befandt sig - Dette Ord drev da Generalen bort - En bekjendt Marskal, som Marsk. Ney og flere Colleger interesserede sig for, skal være udnævnt til Gouvernør i Franche-Comte.
Viborger Samler, 1814-10-12
Da Kongen i Forgaars kom af Kirke, stode mange Nysgierrige for at see ham paa Balkonen - En ung Mand yttrede Misnøie over, at han havde staaet og ventet paa Kongens Komme en heel Time En gammel Mand, som stod nær hos, greb ham ved Armen, sigende "De er lykkelig min Herre, at De har ventet saa kort; Jeg og hele Frankrig have ventet paa Ham i 14 Aar, Mange tilkjendegav Oldingen deres bifald med dette give Svar. Frochot, forrige Præfekt i Paris, har faaet 15000 Fr. i Pension - Det af Almeenheden saalidet yndede Tobaksmonopol til Kronens Fordeel, vorder til Nytaar ophævet. Den ældgamle hvide Silkestoffes Fahne med en Guldlilie i Hjørnet, blev under Revolutionen reddet af Generaloberst Grev Vergniette og bragt til Coblenz og blev siden af de franske Prindser forvaret ved Dvina og Theemsens Bredder. Da denne gamle Mand endnu lever, har Kongen, efter gammel Brug, udnævnt ham, der reddede den, til Generaloberst af Kavalleriet, og givet Fahnen til Kongens Kyrasseerregimt.
Viborger Samler, 1814-10-12
Man siger Arveprindsen af Sicilien vil komme til Wiener Kongressen.
Viborger Samler, 1814-10-12
Hertugen af Orleans, gift med en Datter af den afdøde Dronning af Sicilien, har anlagt Hofsorg for Hs. Majestæt.
Viborger Samler, 1814-10-12
Rom den 14de Septbr. Hs. H. Paven har erklæret det for Nul, ugyldigt og gudsbespottende, at Willibrord van Os er beskikket d. 24 April d. A. til Biskop i Utrecht. Gisb. de Jong Daventries, som indviede ham, er sat i Band - Den franske General Bertrand er kommen hertil fra Elba. En Orkan har raset gruelig ved Ancona d. 4 og 5 D. J Havnenfandt man 40 Liig, drive til Land - Statssekretæren har befalet Fredsfyrsten at begive sig herfra og opholde sig i Pesaro Kong Ferdinand har ansøgt derom. Man mener Kong Carl den 4de ikke ønsker at bestige den spanske Throne; han ønskede kun at see sin Søn og ende sine Dage i Rolighed. Dronningen og Fredsfyrsten skal være af anden Mening. Nogle mene at Fredsfyrsten Don Manuel Godoy reiser til Congressen i Wien.
Viborger Samler, 1814-10-12
Norge og Sverrig. Man er i Sverig i spændt Forventning over Rigsdagens Udfald, der begynder den 9de October. Ved Norges Kyster ligge en engelsk Fregat og en dansk Brig for at føre Prinds Christian tilbage, om Han ønsker det. Handelen mellem Danmark og Norge er igjen levende. De i Norge boesatte Danske nyde got af Kielertraktaten - Den Kongl. svenske Baron Rosenblad lader sig indrette et stort Hote i Kristiania - 4 Svenske Regimenter ere gaaede tilbage fra Norges Grændser; men der staae endnu 40 Batallioner Svensk Jnf. 16 Eskadroner Ryttere og 72 Kanoner ved og nær Grændsen. Den 25 Septbr. reiste den Svenske Kronprinds og Hertugen af Sødermandland fra Gothenborg, som der menes til Norge. Man læser under 30te Aug. en ny Opfordring af Sverrigs Konge til Nordmændene, om at underkaste sig, hvori de forrige Forsikringer om Uafhængighed og Lyksalighed gjentages.
Viborger Samler, 1814-10-12
Blandede Efterretninger.
Viborger Samler, 1814-10-12
(Af Altona- og Hamborger Aviser.) Bonaparte arbeider paa at beskrive sine senere Hændelser. Man troer hans Fremtids Skjebne. vorder afgjort i Wien. Han indfører Conskription, paa Elba.
Viborger Samler, 1814-10-12
Storhertugen af Toskana (forhen af Würhburg) har d. 17 Septbr. holdt sit Jndtog i Florentz. Han forlod Staden 1796. Lad Hamilton lever med Miss Horatio Nelson, en naturlig Datter af Admiralen, nærved Calais, i ikke de bedste Omstændigheder.
Viborger Samler, 1814-10-12
J Oporto har man hele Sommeren ikke faaet en Regndraabe.
Viborger Samler, 1814-10-12
Den tyrkiske Storherre har nu faaet den 4de mandlige Arving.
Viborger Samler, 1814-10-12
J Servien har Pesten raset stærk. J Belgrad ere 4000 og paa Landet 12000 Mennesker, døde deraf.
Viborger Samler, 1814-10-12
Corny Georg gaaer til Rusland, med endeel af sine Soldater.
Viborger Samler, 1814-10-12
J Cadix have Cortes og de Kongeligsindede holdt Batailler. De sidste have vundet og 8 Ophavsmænd ere henrettede, flere ere heftede. Den Spanske Konge har oprettet en Orden for Saragossas modige Forsvarere.
Viborger Samler, 1814-10-12
Holland sender Skibe til Java under Admiral Buiskes. Antwerpen er paalagt et tvungen Laan af 3 1/2 Million Franker.
Viborger Samler, 1814-10-12
Forrige hannoversk Oberst Hr. Baron Bennigsen er valgt til Commandant i Hamborg.
Viborger Samler, 1814-10-12
Den Persiske Gesandt, som er bestemt til Petersborg, har været i Tiflis og er af de Russiske Embedsmænd stadselig modtaget. Han medbringer til Foræring for Keiser Alexander 2 Elefanter og endeel persiske og arabiske Hingster.
Viborger Samler, 1814-10-12
Leipzig, d. 15 Septbr. Da Hs. Majestæt Kongen af Dannemark igaar nærmede sig til vor Stad, sendte Allerhøistsamme een af sine Adjutanter, til den her residerende Prinds Emil af Holsteen Sønderborg med det Overdrag at det vilde være Hs. Majestæt behageligt at see Prindsen; denne ilede ufortøvet Kongen imøde, og Hs. Majestæt behagede paa selve Veien at forlade sin Vogn og at tage Plads i Prindsens Vogn. Kongen kjørte derpaa med Prindsen til de Egne, hvor Krigens meest afgjørende Begivenheder have tildraget sig. Efter Prindsens Foranstaltning var her en Major af Jngenieurcorpset tilstæde, for, som Øievidne at forklare Hs. Majestæt de gjensidige Armeers vigtigste Positioner. Kongen indtog derpaa Middagsmaaltidet hos Hs. Durchl. Prindsen og fortsatte idag sin Reise til Wien, under de lydeligste Bifalds- og Høiagtelsestegn af alle dem der have været saa heldige at kunne beundre denne Monarks sieldne Sagkundskab, Aandsdannelse og Mildhed.
Viborger Samler, 1814-10-12
Dresden, d. 17 Septbr. Jgaar havde vi den uventede Glæde at see Hs. Maj. Kongen af Danmark i vort Antikegalleri, som især er mærkværdigt ved den Huset Este forhen tilhørende og i Palladset Farnese opstillede berømte Samling af antike Stater. Hs. Majestæts Opmærksomhed og videlystne Spørgsmaal beundredes ligesaameget som hans paa rigtige Forkundskaber grundede Omdomme. Kongen viste sig særdeles naadig imod Galleriets Directeur, Hofraad Böttiger, der er Medlem af det Kongel. danske Videnskabers Selskab, og som havde den Ære at ledsaae Hs. Majestæt igjennem Galleriets Sale. J Morges tog Hs. Majestæt Frokost paa Koningsten og fortsatte derpaa over Toplitz Reisen til Wien.
Viborger Samler, 1814-10-12
Jndenlandske Tidender. (Af Statstid., fyenske o. a. d. Aviser.)
Viborger Samler, 1814-10-12
Kjøbenhavns Børs den 7de October. Cours. Hamb. 2 M. 516 2/8, a vista 521 3/8. London, 2 M. 20 1/2 Rbd., a vista 20 1/2. Spec. 515. - Specier solgtes til 31 1/2 Rbmk., for Commiteesedler blev givet 64 pr. Den 1ste d. kom en russisk Keiserlig Fregat og den 2den en Kongelig engelsk Brig paa Kjøbenhavns Rhed fra Nordsøen. Samme Dag gik den sidste under Seil til Østersøen.
Viborger Samler, 1814-10-12
Fra den 24 Septbr. indtil 1 Octbr. er 319 Skibe klarerede gjennem Øresunds Toldkammer, deraf 24 til indenrigske Steder.